

**REPUBLIKA HRVATSKA**

ZADARSKA ŽUPANIJA

**privlaka grb**OPĆINA PRIVLAKA  
 Ivana Pavla II, 46  
 23233 PRIVLAKA

KLASA: 022-06/21-01/05  
URBROJ: 2198/28-02-21-3  
Privlaka, 17. kolovoza 2021. godine

Temeljem članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 8. Odluke o uvjetima, načinu i postupku gospodarenja nekretninama u vlasništvu Općine Privlaka („Službeni glasnik Zadarske županije“, broj 19/13), članka 46. Statuta Općine Privlaka („Službeni glasnik Zadarske županije“, broj 05/18,07/21) i Odluke o prodaji nekretnine općinskog vijeća Općine Privlak (KLASA: 022-06/21-01/05, URBROJ: 2198/28-01-21-2 od 2. kolovoza 2021.), Općina Privlaka raspisuje

**JAVNI NATJEČAJ**

**za prodaju nekretnine u vlasništvu Općine Privlaka**

1. Predmet javnog natječaja je prodaja nekretnine oznake čest. zem. 7909/2, površine 119 m², upisane u ZK ulošku broj 8131, k.o. Privlaka, u vlasništvu Općine Privlaka za cijelo, s početnom cijenom od 65.100,00 kuna (šezdesetpettisućastokunanulalipa).

Početna cijena određena je sukladno procjembenom elaboratu o tržišnoj vrijednosti nekretnine 07-04/2021 od 20. travnja 2021., izrađenom po stalnom sudskog vještaku za graditeljstvo i procjene nekretnina za graditeljstvo i procjene nekretnina Dražen Knežević, struč.spec.ing.aedif.

Nekretnina koja je predmet prodaje na ovom javnom natječaju je građevinsko zemljište na lokaciji Put Brtalića, Batalaža, Privlaka.

1. Pravo sudjelovanja u javnom natječaju imaju sve fizičke i pravne osobe koje prema važećim propisima Republike Hrvatske mogu biti vlasnici nekretnina na području Republike Hrvatske i koji su uplatili jamčevinu u iznosu od 10% početne cijene nekretnine, i to na žiro račun Općine Privlaka: IBAN HR5423900011857400004, s pozivom na broj HR68 7757- OIB uplatitelja, s naznakom „Natječaj za prodaju nekretnina“.

Ponuditelju koji uspije u natječaju, jamčevina se uračunava u početnu cijenu.

Ponuditeljima koji nisu uspjeli u postupku natječaja jamčevina će se vratiti u roku od 8 (osam) dana od okončanja postupka natječaja.

Ponuditelj koji uspije u natječaju i naknadno odustane od zaključenja ugovora, nema pravo na povrat jamčevine.

1. U cijenu nekretnine nisu uračunata porezna davanja koja plaća kupac.
2. Ponude ponuditelja koji imaju neplaćene dospjele dugove prema Općini Privlaka neće se razmatrati.
3. Uz pisanu ponudu u kojoj je potrebno navesti ime i prezime, adresu prebivališta odnosno sjedišta i OIB ponuditelja te ponuđeni iznos kupoprodajne cijene obavezno je dostaviti sljedeću dokumentaciju:

* presliku osobne iskaznice za fizičku osobu/ rješenje o upisu u trgovački registar za pravnu osobu,
* dokaz o uplaćenoj jamčevini,
* potvrdu Općine Privlaka da ponuditelj nema neisplaćenih dospjelih obveza prema Općini Privlaka,
* podatak o broju tekućeg ili žiro-računa za povrat jamčevine sudionicima čije ponude ne budu prihvaćene ili u slučaju poništenja natječaja.

1. Općina Privlaka će s najpovoljnijim ponuditeljem sklopiti ugovor o kupoprodaji predmetne nekretnine.

Općina Privlaka i najpovoljniji ponuditelj će sklopiti ugovor o kupoprodaji nekretnine najkasnije u roku od 15 dana od dana donošenja Odluke o izboru najpovoljnijeg ponuditelja.

Izabrani ponuditelj dužan je uplatiti kupoprodajnu cijenu jednokratno u roku od 15 dana od dana zaključenja kupoprodajnog ugovora.

Općina Privlaka odobrava mogućnost obročnog plaćanja kupoprodajne cijene. Ukoliko ponuditelj namjerava isplatiti kupoprodajnu cijenu obročno, dužan je to navesti u ponudi, a obročno plaćanje može se odobriti do najviše 5 godišnjih obroka. U slučaju obročnog plaćanja kupoprodajne cijene uknjižba prava vlasništva dozvolit će se po konačnoj uplati ukupne kupoprodajne cijene, o čemu će prodavatelj sastaviti tabularnu ispravu podobnu za uknjižbu prava vlasništva na ime kupca.

1. Rok za dostavljanje ponuda iznosi **8 (osam) dana od dana objave javnog natječaja.**

**Ponude se dostavljaju poštom preporučeno ili osobno u pisarnicu Općine Privlaka, u zatvorenoj omotnici na adresu:**

**OPĆINA PRIVLAKA**

**Ivana Pavla II 46**

**23233 Privlaka**

**s naznakom „Ponuda za natječaj“ – NE OTVARAJ!**

1. Javno otvaranje ponuda provesti će se 1. rujna 2021. u općinskoj vijećnici Općine Privlaka u 10,00 sati.
2. Općina Privlaka zadržava pravo predmetni Javni natječaj poništiti bez posebnog obrazloženja.

OPĆINA PRIVLAKA  
OPĆINSKI NAČELNIK  
Gašpar Begonja, dipl.ing.